Ma ei heida ka endale ette oma nõmedust, sest mina ise  tean ja veel mäletan, kui raske oli. Väikesed enneaegsed ju ei õpi kohe sündides sööma, neil on sond ja toit satub nende sisse nõnda, et nad ei teagi, et see peaks kuidagi teistmoodi käima. Sealt edasi tuleb neil aga korraga õppida kahte asja- esiteks on vaja ise süüa ja teiseks on vaja õppida rinnast sööma. Ja ega kui ise pole seda läbi teinud, ei oskagi ilmselt päriselt ette kujutada seda aega, mis kulubki lõpuks ainuüksi söötmisele. Esmalt rinnast, siis pudelist peale, sest kogus on oluline. Aga pudelisse  saab see ju ka üksnes nõnda, et sel ajal, kui sa parasjagu ei sööda, pead selle ise rinnast pudelisse toimetama. Ja tagatipuks on neid sööjaid kaks! Nii et ma ei saa kuidagi endale ette heita, et ma väsisin ja ma tean, et minul läks see kõik ometi kordades lihtsamalt, sest mu lapsed olid mulle ääretult vastutulelikud ja õppisid väga kiiresti.